***Кампания за набиране на доброволци за участие в дейностите по овладяване на пандемията от COVID-19 в страната***

Министерство на здравеопазването провежда кампания за набиране на доброволци за участие в дейностите по овладяване на пандемията от COVID-19, обхванала нашата страна.

Призоваваме обучаващите се студенти в V и VI курс при медицинските университети, действащи и пенсионирани медицински лица да вземат участие като доброволци в борбата с COVID-19.

Желаещите да се включат в кампанията могат да заявят това пред Регионална здравна инспекция – Добрич на e-mail: rzi-dobrich@mh.government.bg, посочвайки своите имена, възраст, телефон, електронна поща, a за студентите – и курса на обучение.

Нацията ни е изправена пред сериозно изпитание. За да се справим с него е нужно единение, защото то преодолява всяка една криза. Бъдете дисциплинирани и отговорни към най-ценното – здравето и живота на Вас, Вашите близки и хората около Вас!

**Д-Р СВЕТЛА АНГЕЛОВА**

***Директор на РЗИ-Добрич***